钦定古今图书集成/理学汇编/字学典/第106卷 > 黄崇嘏
## 钦定古今图书集成/理学汇编/字学典/第106卷 > 黄崇嘏

按《玉溪编》事：黄崇嘏，临卭人。周庠知卭州，崇嘏上诗
称乡贡进士。年三十许，祇对详敏，复献长歌，庠益奇
之，召与诸生侄同游。善琴奕，妙书画，翼日荐摄府司
户参军，胥吏畏服，案牍一清。庠美其风采，欲以女妻
之。崇嘏袖封状谢，仍贡诗曰：“幕府若容为坦腹，愿天
速变作男儿。”庠览诗惊骇，召见诘问，故黄使君女也，
乞罢归，临卭，不知所终。